ai4bharat/Pralekha huggingface dataset:
PIB Headquarters
ശ്രീചിത്രയില്നവീന ആന്ജിയോഗ്രാഫിലബോറട്ടറിഉത്ഘാടനംചെയ്തു
കേന്ദ്ര ആരോഗ്യകുടുംബക്ഷേമവകുപ്പിന് കീഴിലുള്ള തിരുവനന്തപുരത്തെ ശ്രീചിത്രമെഡിക്കല് ഇന്സ്റ്റിറ്റ്യൂട്ടില് ഇന്റര്വെന്ഷണല് റേഡിയോളജി വിഭാഗത്തില് നവീന ഡിജിറ്റല് സബ്ട്രാക്ഷന് ആന്ജിയോഗ്രാഫി ലബോറട്ടറിയുടെഉത്ഘാടനം ഇന്സ്റ്റിട്യൂട്ട് ഡയറക്ടര്ഡോ. ആശ കിഷോര് നിര്വ്വഹിച്ചു.
അസ്ഥികള്ക്കും, സാന്ദ്രമായ സംയുക്തകോശങ്ങള്ക്കുമിടയില് രക്തക്കുഴലുകള് വ്യക്തമായികാണുന്നതിന് ഇന്റര്വെന്ഷണല് റേഡിയോളജിയില് ഉപയോഗിക്കുന്ന ഒരു ഫ്ളൂറോസ്ക്കോപ്പി സാങ്കേതികവിദ്യയാണ് ഡിജിറ്റല് സ്ബ്ട്രാക്ഷന് ആന്ജിയോഗ്രാഫി. ഇപ്പോള്തന്നെ 4000 ത്തിലധികംരോഗികള്ക്ക് ഔട്ടപേഷ്യന്റ്വിഭാഗത്തിലും 1200 ലധികംരോഗികള്ക്ക് ഇന്പേഷ്യന്റ്വിഭാഗത്തിലുംചികിത്സ നല്കുന്ന ന്യൂറോ ഇന്റര്വെന്ഷണല് ഡിജിറ്റല്സബ്ട്രാക്ഷന് ആന്ജിയോഗ്രാഫിലബോറട്ടറിയും ഇന്റന്സീവ് കെയര്യൂണിറ്റും ശ്രീചിത്ര ഇന്സ്റ്റിറ്റ്യൂട്ടിലുണ്ട്.
സൂപ്പര്സ്പെഷ്യാലിറ്റിയില്ഡോക്ടര്മാരെ പരിശീലിപ്പിക്കുന്നത് കൂടാതെശരീരത്തിന് ഹാനി കുറഞ്ഞരോഗചികിത്സ നല്കുന്നതില് ശ്രീചിത്രയുടെഇമേജിങ്ങ് സയന്സസ് ആന്റ് ഇന്റര്വെന്ഷണല് റേഡിയോളജി ഡിവിഷന് മുന്നിരയിലാണ്.എക്സ്റേയുടെസഹായത്തോടെത്വക്കില്വളരെചെറിയമുറിവുണ്ടാക്കി ധമനി സംബന്ധമായരോഗങ്ങളും ധമനികളുമായി ബന്ധപ്പെടാത്ത നോണ് വാസ്ക്കുലര്രോഗങ്ങളും ഇന്റര്വെന്ഷണല് റേഡിയോളജിയില്ചികിത്സിക്കുന്നു. രക്തധമനികളിലൂടെയുംടിഷ്യൂവിലേക്ക് നേരിട്ടും കനം കുറഞ്ഞ കത്തീറ്ററുകളും, ഗൈഡ്വയറുകളും കടത്തിയാണ്ചികിത്സ നടത്തുന്നത്. വളരെകുറഞ്ഞ ആശുപത്രിവാസംആവശ്യമുള്ള, അപായസാധ്യതകുറഞ്ഞ, വേദനരഹിതചികിത്സയാണിത്. ദഹനപഥം, ശ്വാസകോശം, ഗര്ഭപാത്രംഎന്നിവിടങ്ങളില് നിന്നുംജീവന് അപകടമാവുന്ന രക്തവാര്ച്ചയ്ക്കും, അംഗക്ഷതം നിമിത്തമുണ്ടാകുന്ന പരിക്കുകള്, പ്രസവം, ശസ്ത്രക്രിയ ഇവകൊണ്ടുണ്ടാകുന്ന രക്തസ്രാവത്തിനും ഇന്റര്വെന്ഷണല് റേഡിയോളജിചികിത്സകള് പ്രയോജനപ്പെടുത്തുന്നു.
ചുറ്റിപ്പിണഞ്ഞുകിടക്കുന്ന രക്തധമനികള് അടയ്ക്കല്, അടഞ്ഞ ആര്ട്ടറികള്തുറക്കുന്ന ആന്ജിയോപ്ളാസ്റ്റി, ആര്ട്ടറിയുടെ ഭിത്തി പുനര്നിര്മ്മിക്കുന്ന അന്യൂറിസംകോയിലിങ്ങ്, സ്ട്രോക്ക്മൂലംമസ്തിഷ്ക്കത്തിലെരക്തധമനികളിലെ കട്ട പിടിച്ച രക്തം നീക്കംചെയ്യുന്ന മെക്കാനിക്കല് ത്രോംബക്ടമിതുടങ്ങിയവയാണ് ഇന്റര്വെന്ഷണല് റേഡിയോളജിയില് നടക്കുന്ന മറ്റ്ചികിത്സകള്. ശസ്ത്രക്രിയയ്ക്ക് മുമ്പ് ശരീരത്തിലുള്ളവിവിധ ട്യൂമറുകളിലേക്കുള്ളരക്തപ്രവാഹംകുറയ്ക്കുന്നതിനും, റേഡിയോ ഫ്രീക്വന്സി തരംഗങ്ങളും, കെമോതെറാപ്യൂട്ടിക്ഏജന്റുകളുംട്യമറുകളിലേക്ക് നേരിട്ട്എത്തിക്കുന്നതിനും ഇന്റര്വെന്ഷണല് റേഡിയോളജിസഹായിക്കുന്നു.
(Visitor Counter : 10
ഭവന, നഗരദാരിദ്ര ലഘൂകരണ മന്ത്രാലയം
ഗാന്ധി ജയന്തി ദിനത്തിൽ സ്വച്ഛ് ഭാരത് ദൗത്യം -നഗരം പദ്ധതിയുടെ ആറാം വാർഷികം കേന്ദ്ര ഭവന-നഗര കാര്യ മന്ത്രാലയം ആഘോഷിക്കുന്നു
സ്വച്ഛ് ഭാരത് ദൗത്യം-നഗരം  പദ്ധതിയുടെ ആറാം വാർഷികാഘോഷത്തോടനുബന്ധിച്ച്, 2020 ഒക്ടോബർ 2 ന് കേന്ദ്ര ഭവന-നഗര കാര്യ മന്ത്രാലയം  ഒരു വെബിനാർ സംഘടിപ്പിക്കുകയാണ്. മഹാത്മാഗാന്ധിയുടെ 151-ാം ജന്മവാർഷികം ആഘോഷിക്കുന്ന ആ സുദിനത്തിൽ സംസ്ഥാനങ്ങളും നഗരങ്ങളും പദ്ധതിയിൽ സജീവ പങ്കാളിത്തമുള്ള മറ്റ് സംഘടനകളും അനുഭവങ്ങൾ പങ്കിടും.
കേന്ദ്ര ഭവന-നഗര കാര്യ മന്ത്രി ശ്രീ ഹർദീപ് സിംഗ് പുരി വെബിനാറിൽ അധ്യക്ഷത വഹിക്കും. ഫലപ്രദമായ ഖരമാലിന്യ സംസ്കരണത്തിനായി ഇന്ത്യയിലുടനീളം അവലംബിക്കുന്ന നൂതന രീതികൾ വിശദമാക്കുന്ന ഒരു സംക്ഷിപ്ത സമാഹാരവും ജിഐഎസ് പോർട്ടലും മന്ത്രി പുറത്തിറക്കും.
കോവിഡ് -19 പ്രതിരോധിക്കാൻ ഇന്ത്യൻ നഗരങ്ങൾ സ്വീകരിച്ച നടപടികളെ കുറിച്ചുള്ള വിവരണവും, ശുചിത്വ തൊഴിലാളികളുടെ പ്രചോദനാത്മകമായ കഥകളുടെ ശേഖരവും, ശുചിത്വ തൊഴിലാളികളുടെ സുരക്ഷയ്ക്കായി തയ്യാറാക്കിയ ടൂൾകിറ്റും മന്ത്രാലയം പുറത്തിറക്കും.
4,327 നഗര തദ്ദേശ സ്ഥാപനങ്ങളെ  ഇതുവരെ വെളിയിട വിസർജ്ജന മുക്തമായി പ്രഖ്യാപിച്ചു. 66 ലക്ഷത്തിലധികം വ്യക്തിഗത ഗാർഹിക ശുചിമുറികളും 6 ലക്ഷത്തിലധികം സാമൂഹിക/പൊതു ശുചിമുറികളും
ഇതിനോടകം നിർമ്മിച്ചിട്ടുണ്ട്.
ഒഡിഎഫ് +, ഒഡിഎഫ് ++ പ്രോട്ടോക്കോളുകൾ നടപ്പാക്കുന്നതിലാണ് സ്വച്ഛ് ഭാരത് ദൗത്യം ഇപ്പോൾ ശ്രദ്ധ കേന്ദ്രീകരിക്കുന്നത്. ഒഡിഎഫ് + അംഗീകാരമുള്ള 1,319 നഗരങ്ങളും. ഒഡിഎഫ് ++ അംഗീകാരമുള്ള 489 നഗരങ്ങളുമാണ് ഇപ്പോൾ ഉള്ളത്. 2,900 നഗരങ്ങളിലായി 59,900 ശുചിമുറികൾ ഗൂഗിള് മാപ്പിൽ ലഭ്യമാക്കി.
മാലിന്യ നിർമ്മാർജ്ജന മേഖലയിൽ പ്രവർത്തിക്കുന്ന 84,000 അനൗപചാരിക ശുചിത്വ തൊഴിലാളികളെ മുഖ്യധാരയുമായി സംയോജിപ്പിക്കുന്നതിൽ ദൗത്യം വിജയിച്ചു. 5.5 ലക്ഷത്തിലധികം ശുചിത്വ തൊഴിലാളികളെ സർക്കാരിനു കീഴിലുള്ള വിവിധ ക്ഷേമ പദ്ധതികളുടെ ഭാഗമാക്കുകയും ചെയ്തു.
(
PIB Headquarters
ശ്രീ ചിത്ര ഇന്സ്റ്റിറ്റ്യൂട്ടിലെ ഇക്കൊല്ലത്തെ ജി. പാര്ത്ഥസാരഥി പ്രഭാഷണം എസ്. രാമദുരൈ നിര്വ്വഹിക്കും
കേന്ദ്രശാസ്ത്രസാങ്കേതികവകുപ്പിന് കീഴിലുള്ള തിരുവനന്തപുരത്തെ ശ്രീചിത്തിര തിരുനാള് ഇന്സ്റ്റിട്യൂട്ട് ഫോര് മെഡിക്കല് സയന്സസ് ആന്റ് ടെക്നോളജിയുടെ നാലാമത് ജി. പാര്ത്ഥസാരഥി പ്രഭാഷണം മറ്റെന്നാള്  ടാറ്റാ ടെക്നോളജീസ് ലിമിറ്റഡ്, എയര്ഏഷ്യ  ലിമിറ്റഡ്, ടാറ്റാ അഡ്വാന്സ്ഡ് സിസ്റ്റംസ് ലിമിറ്റഡ് തുടങ്ങിയ സ്ഥാപനങ്ങളുടെ ചെയര്മാനായ ശ്രീ സുബ്രമണ്യന് രാമദുരൈ നിര്വ്വഹിക്കും.
1996 മുതല് 2009 വരെ ടാറ്റാ കണ്സള്ട്ടന്സി സര്വ്വീസസിന്റെ ചീഫ് എക്സിക്യൂട്ടീവ് ഓഫീസറും 2009 മുതല് 2014 വരെ വെസ്ചെയര്മാനുമായിരുന്നു ശ്രീ രാമദുരൈ. ടാറ്റാഗ്രൂപ്പിന്റെ സോഷ്യല് റെസ്പോണ്സിബിലിറ്റി സ്ക്കില് ഡവലപ്പ്മെന്റ് വിഭാഗത്തിന്റെ ഉപദേശകസമിതിയായ ടാറ്റാ സ്ട്രൈവിന്റെ ഇപ്പോഴത്തെ ചെയര്മാനാണിദ്ദേഹം. ഹിന്ദുസ്ഥാന് യൂണിലിവര് ലിമിറ്റഡ്, ഏഷ്യന് പെയ്ന്റ്സ് ലിമിറ്റഡ്, പിരമല് എന്റര്പ്രൈസസ് ലിമിറ്റഡ് തുടങ്ങിയ സ്ഥാപനങ്ങളുടെ ഡയറക്ടര് ബോര്ഡില് സ്വതന്ത്ര ഡയറക്ടര്സ്ഥാനവും വഹിക്കുന്നു.
ഇന്സ്റ്റിറ്റ്യൂട്ടിന്റെ പ്രഥമ പ്രസിഡന്റായിരുന്ന ശ്രീ ജി പാര്ത്ഥസാരഥി  യെ ആദരിക്കുന്നതിനായി 2013 മുതല് ഓരോ വര്ഷവും ജി. പാര്ത്ഥസാരഥി പ്രഭാഷണം നടത്തിവരുന്നു. ജി. പാര്ത്ഥസാരഥി ഇന്സ്റ്റിട്യൂട്ട് പ്രസിഡന്റായിരുന്ന കാലത്താണ് ശ്രീചിത്ര, പുരോഗതിയുടെ പാതയിലേക്ക് വളര്ന്നത്. പ്രഥമപ്രസിഡന്റ് എന്ന നിലയില് സ്ഥാപകഡയറക്ടറായ പ്രൊഫ. എം. എസ്. വലിയത്താനോടൊപ്പം ഇന്സ്റ്റിട്യൂട്ടിന് രൂപം നല്കുന്നതില് ജി. പി. നിര്ണായക പങ്ക് വഹിച്ചിട്ടുണ്ട്. ശാസ്ത്രഗവേഷകരും ഡോക്ടര്മാരും യോജിച്ചുള്ള പ്രവര്ത്തനങ്ങളിലൂടെ സാങ്കേതികവിദ്യകള് വികസിപ്പിക്കുകയും, ഉന്നതനിലവാരമുള്ള ചികിത്സയ്ക്ക് ഉപയോഗപ്പെടുത്തുകയും ചെയ്യുന്ന പൈതൃകമാണ് ശ്രീ. ജി. പാര്ത്ഥസാരഥി താന് ലാളിക്കുകയും പുഷ്ടിപ്പെടുത്തുകയും ചെയ്ത ഇന്സ്റ്റിട്യൂട്ടിന് വേണ്ടി നിലനിറുത്തിയത്.
(Visitor Counter : 10
പ്രധാനമന്ത്രിയുടെ ഓഫീസ്
സി.എസ്.ഐ.ആര് സ്ഥാപകദിനത്തില് ഉദ്യോഗസ്ഥര്ക്ക് പ്രധാനമന്ത്രി ആശംസകള് നേര്ന്നു
കൗണ്സില് ഫോര് സയന്റിഫിക്ക് ആന്റ് ഇന്ഡസ്ട്രിയല് റിസര്ച്ച്  ലെ ഉദ്യോഗസ്ഥര്ക്ക് സി.എസ്.ഐ.ആര് സ്ഥാപകദിനത്തില് പ്രധാനമന്ത്രി നരേന്ദ്രമോദി ആശംസകള് നേര്ന്നു.
'' സ്ഥാപകദിനത്തില് സി.എസ്.ഐ.ആറുമായി ബന്ധപ്പെട്ട എല്ലാവര്ക്കും ആശംസകള്. ഇന്ത്യയില് ശാസ്ത്ര ഗവേഷണങ്ങളും നൂതനാശങ്ങളും കുടുതല് മുന്നോട്ടു കൊണ്ടുപോകുന്നതില് മുന്നിരയില് നില്ക്കുന്നതാണ് സി.എസ്.ഐആര്. കോവിഡ്-19നെതിരായ പോരാട്ടത്തിലൂം അവര് മുല്യവത്തായ പങ്കുവഹിക്കുന്നുണ്ട്. ഭാവി പ്രയത്നങ്ങള്ക്ക് സി.എസ്.ഐ.ആറിന് അഭിനന്ദനങ്ങള്'' ഒരു ട്വീറ്റില് പ്രധാനമന്ത്രി പറഞ്ഞു.
(
പ്രധാനമന്ത്രിയുടെ ഓഫീസ്
നിർമാണത്തിലിരിക്കുന്ന വിമാനത്താവളത്തിന് മധ്യപ്രദേശിലെ രേവയിലെ ജനങ്ങളെ പ്രധാനമന്ത്രി അഭിനന്ദിക്കുന്നു
വരാനിരിക്കുന്ന വിമാനത്താവളത്തിനായി മധ്യപ്രദേശിലെ രേവ ജില്ലയിലെ ജനങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഈ വിമാനത്താവളം നിർമിക്കുന്നതോടെ രേവയിലെയും പരിസര പ്രദേശങ്ങളിലെയും ജനങ്ങളുടെ ജീവിതം സുഗമമാകുമെന്ന് ശ്രീ മോദി പറഞ്ഞു.
രേവയിൽ നിന്നുള്ള പാർലമെന്റ് അംഗം ജനാർദൻ മിശ്രയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"അഭിനന്ദനങ്ങൾ. ഈ വിമാനത്താവളം യാഥാർഥ്യമാകുന്നതോടെ രേവയിലെയും സമീപ പ്രദേശങ്ങളിലെയും ജനങ്ങളുടെ ജീവിതം സുഗമമാകുകയും അവർ അതിവേഗ വികസനവുമായി ബന്ധപ്പെടുകയും ചെയ്യും.
പ്രധാനമന്ത്രിയുടെ ഓഫീസ്
ഇന്ത്യ-മധ്യേഷ്യ വെർച്വൽ ഉച്ചകോടി
കസാക്കിസ്ഥാൻ, കിർഗിസ്ഥാൻ, താജിക്കിസ്ഥാൻ, തുർക്ക്മെനിസ്ഥാൻ, ഉസ്ബെക്കിസ്ഥാൻ എന്നിവയുടെ പ്രസിഡന്റുമാർ പങ്കെടുത്ത ആദ്യ ഇന്ത്യ-മധ്യേഷ്യ ഉച്ചകോടിക്ക് 2022 ജനുവരി 27-ന് വെർച്വൽ ഫോർമാറ്റിൽ പ്രധാനമന്ത്രി ശ്രീ നരേന്ദ്ര മോദി ആതിഥേയത്വം വഹിച്ചു. ഇന്ത്യയും മധ്യേഷ്യൻ രാജ്യങ്ങളും തമ്മിലുള്ള നയതന്ത്രബന്ധം സ്ഥാപിച്ചതിന്റെ 30-ാം വാർഷികത്തോടനുബന്ധിച്ചാണ് ഈ ആദ്യ ഇന്ത്യ-മധ്യേഷ്യ ഉച്ചകോടി.
ഉച്ചകോടിയിൽ പ്രധാനമന്ത്രി മോദിയും മധ്യേഷ്യൻ നേതാക്കളും ഇന്ത്യ-മധ്യേഷ്യ ബന്ധം പുതിയ ഉയരങ്ങളിലേക്ക് കൊണ്ടുപോകുന്നതിനുള്ള തുടർ നടപടികൾ ചർച്ച ചെയ്തു. ചരിത്രപരമായ ഒരു തീരുമാനത്തിൽ, ഉച്ചകോടി സംവിധാനം 2 വർഷം കൂടുമ്പോൾ സംഘടിപ്പിക്കാൻ തീരുമാനിച്ചുകൊണ്ട് അത് സ്ഥാപനവൽക്കരിക്കാൻ നേതാക്കൾ സമ്മതിച്ചു. ഉച്ചകോടി യോഗങ്ങൾക്കുള്ള അടിസ്ഥാനം ഒരുക്കുന്നതിന് വിദേശകാര്യ മന്ത്രിമാർ, വാണിജ്യ മന്ത്രിമാർ, സാംസ്കാരിക മന്ത്രിമാർ, സുരക്ഷാ കൗൺസിൽ സെക്രട്ടറിമാർ എന്നിവരുടെ പതിവ് യോഗങ്ങൾ വിളിച്ചു കൂട്ടാനും അവർ തീരുമാനിച്ചു . പുതിയ സംവിധാനത്തെ പിന്തുണയ്ക്കുന്നതിനായി ന്യൂഡൽഹിയിൽ ഇന്ത്യ-മധ്യേഷ്യ സെക്രട്ടേറിയറ്റ് സ്ഥാപിക്കും.
വ്യാപാരം, കണക്റ്റിവിറ്റി, വികസന സഹകരണം, പ്രതിരോധം, സുരക്ഷ എന്നീ മേഖലകളിൽ കൂടുതൽ സഹകരണം, പ്രത്യേകിച്ചും സാംസ്കാരികവും ജനങ്ങൾ തമ്മിലുള്ള സമ്പർക്കം എന്നീ മേഖലകളിലെ ദൂരവ്യാപകമായ നിർദേശങ്ങൾ നേതാക്കൾ ചർച്ച ചെയ്തു. ഊർജവും കണക്റ്റിവിറ്റിയും സംബന്ധിച്ച ഒരു റൗണ്ട് ടേബിൾ ഇതിൽ ഉൾപ്പെടുന്നു. അഫ്ഗാനിസ്ഥാനിലും ചബഹാർ തുറമുഖത്തിന്റെ ഉപയോഗത്തിലും മുതിർന്ന ഉദ്യോഗസ്ഥ തലത്തിലുള്ള സംയുക്ത പ്രവർത്തക ഗ്രൂപ്പുകൾ, മധ്യേഷ്യൻ രാജ്യങ്ങളിലെ ബുദ്ധമതവുമായി ബന്ധപ്പെട്ട പ്രദർശനം, പൊതുവായ വാക്കുകളുടെ ഇന്ത്യ-മധ്യേഷ്യ നിഘണ്ടു കമ്മീഷൻ ചെയ്യൽ , സംയുക്ത ഭീകര വിരുദ്ധ അഭ്യാസങ്ങൾ , മധ്യേഷ്യൻ രാജ്യങ്ങളിൽ നിന്ന് വർഷം തോറും 100 അംഗ യുവജന സംഘത്തിന്റെ ഇന്ത്യ സന്ദർശനം മധ്യേഷ്യൻ നയതന്ത്രജ്ഞർക്കായി പ്രത്യേക കോഴ്സുകൾ തുടങ്ങിയവയും ഉൾപ്പെടും.
അഫ്ഗാനിസ്ഥാനിലെ സ്ഥിതിഗതികൾ പ്രധാനമന്ത്രി നരേന്ദ്ര മോദി മധ്യേഷ്യൻ നേതാക്കളുമായി ചർച്ച ചെയ്തു. സമാധാനപരവും സുരക്ഷിതവും സുസ്ഥിരവുമായതും , അഫ്ഗാനിസ്ഥാന് യഥാർത്ഥ പ്രാതിനിധ്യവും ഉൾക്കൊള്ളുന്നതുമായ ഗവൺമെന്റിനുള്ള ശക്തമായ പിന്തുണ നേതാക്കൾ ആവർത്തിച്ചു. അഫ്ഗാൻ ജനതയ്ക്ക് മാനുഷിക സഹായം നൽകാനുള്ള ഇന്ത്യയുടെ തുടർച്ചയായ പ്രതിബദ്ധത പ്രധാനമന്ത്രി അറിയിച്ചു.
ശാശ്വതവും സമഗ്രവുമായ ഇന്ത്യ-മധ്യേഷ്യ പങ്കാളിത്തത്തിനായുള്ള അവരുടെ പൊതു കാഴ്ചപ്പാട് അക്കമിട്ട് നിരത്തുന്ന ഒരു സമഗ്ര സംയുക്ത പ്രഖ്യാപനം നേതാക്കൾ അംഗീകരിച്ചു.
ND
(
പ്രത്യേക സേവനങ്ങളും ഫീച്ചറുകളും
കേന്ദ്ര മന്ത്രി ശ്രീ നിതിൻ ഗഡ്കരി ഡിസംബർ 15 -ന് കേരളത്തിൽ : 40,453 കോടി രൂപയുടെ പദ്ധതികൾ ഉദ്ഘാടനം ചെയ്യും
സംസ്ഥാനത്ത് 40,453 കോടി രൂപയുടെ 12 ദേശീയപാത വികസന പദ്ധതികളുടെ ഉദ്ഘാടനവും ശിലാസ്ഥാപനവും കേന്ദ്ര റോഡ് ഗതാഗത - ദേശീയപാത മന്ത്രി ശ്രീ നിതിൻ ഗഡ്കരി  ഡിസംബർ 15 ന് തിരുവനന്തപുരത്ത് നിർവ്വഹിക്കും. കാര്യവട്ടം സ്പോർട്സ് ഹബ്ബിലെ ട്രാവൻകൂർ അന്താരാഷ്ട്ര കൺവെൻഷൻ സെന്ററിൽ ഉച്ചകഴിഞ്ഞു 3: 45 മണിക്കാണ് പരിപാടി. മുഖ്യമന്ത്രി ശ്രീ പിണറായി വിജയൻ അധ്യക്ഷത വഹിക്കും. കേന്ദ്ര റോഡ് ഗതാഗത - ദേശീയപാത സഹമന്ത്രി ജനറൽ  വി കെ സിങ് , വിദേശകാര്യ-പാർലമെൻററികാര്യ സഹമന്ത്രി ശ്രീ വി.മുരളീധരൻ, സംസ്ഥാന പൊതുമരാമത്ത് മന്ത്രി പി എ മുഹമ്മദ് റിയാസ് തുടങ്ങിയവർ പങ്കെടുക്കും. 403 കിലോമീറ്ററിലെ വികസന പദ്ധതികൾ ദേശീയ പാത അതോറിറ്റി ഓഫ് ഇന്ത്യ  ആണ് നടപ്പാക്കുന്നത്.
--NS--.
(Visitor Counter : 65
പ്രധാനമന്ത്രിയുടെ ഓഫീസ്
കോവിഡ്-19മായി ബന്ധപ്പെട്ട് രാജ്യത്തെ സാഹചര്യങ്ങള് അവലോകനം ചെയ്യാന് പ്രധാനമന്ത്രിയുടെ അധ്യക്ഷതയിൽ ഉന്നതതല യോഗം ചേര്ന്നു
ആരോഗ്യ അടിസ്ഥാന സൗകര്യങ്ങളുടെ ലഭ്യത പ്രധാനമന്ത്രി അവലോകനം ചെയ്തു
ചുമതലപ്പെട്ട മൂന്ന് സംഘങ്ങള് പ്രധാനമന്ത്രിക്കു മുന്നില് വിവരങ്ങള് അവതരിപ്പിച്ചു
ആരോഗ്യ അടിസ്ഥാന സൗകര്യങ്ങളുടെ ദ്രുതഗതിയിലുള്ള നവീകരണം ഉറപ്പാക്കാന് പ്രധാനമന്ത്രി ഉദ്യോഗസ്ഥര്ക്ക് നിര്ദേശം നല്കി
കോവിഡ്-19മായി ബന്ധപ്പെട്ടു രാജ്യത്തെ സാഹചര്യങ്ങള് അവലോകനം ചെയ്യുന്നതിന് പ്രധാനമന്ത്രി നരേന്ദ്ര മോദി ഉന്നത ഉദ്യോഗസ്ഥരുമായി കൂടിക്കാഴ്ച നടത്തി. ഓക്സിജന് ലഭ്യത, മരുന്നുകള്, ആരോഗ്യ അടിസ്ഥാന സൗകര്യങ്ങള് തുടങ്ങിയവയുമായി ബന്ധപ്പെട്ട രാജ്യത്തെ സ്ഥിതിയെക്കുറിച്ചും അദ്ദേഹം വിലയിരുത്തി
ഓക്സിജന് വിതരണം വര്ധിപ്പിക്കുന്നതിനു വേണ്ടി ചുമതലപ്പെടുത്തിയ സംഘം രാജ്യത്ത് ഓക്സിജന്റെ ലഭ്യതയും വിതരണവും വര്ധിപ്പിക്കുന്നതിനുള്ള ശ്രമങ്ങളെക്കുറിച്ച് പ്രധാനമന്ത്രിയെ ധരിപ്പിച്ചു. സംസ്ഥാനങ്ങള്ക്ക് കൂടുതല് ഓക്സിജന് അനുവദിക്കുന്നതിനെക്കുറിച്ചും അവര് പ്രധാനമന്ത്രിയെ അറിയിച്ചു. 2020 ഓഗസ്റ്റിലെ പ്രതിദിനം 5700 മെട്രിക് ടണ് എന്ന നിലയില്നിന്ന്, മെഡിക്കൽ ആവശ്യങ്ങൾക്കുള്ള ദ്രവീകൃത ഓക്സിജന്റെ ഉല്പ്പാദനം നിലവില്  8922 മെട്രിക് ടണ്ണായി വര്ധിച്ചുവെന്ന കാര്യവും ചര്ച്ച ചെയ്തു. ദ്രവീകൃത ഓക്സിജന്റെ ആഭ്യന്തര ഉല്പ്പാദനം 2021 ഏപ്രില് അവസാനത്തോടെ പ്രതിദിനം 9250 മെട്രിക് ടണ് കടക്കുമെന്നാണ് പ്രതീക്ഷ.
പി എസ് എ ഓക്സിജന് പ്ലാന്റുകള് എത്രയും വേഗം ആരംഭിക്കാന് സംസ്ഥാന ഗവണ്മെന്റുകളുമായി ചേര്ന്ന് പ്രവര്ത്തിക്കണമെന്ന് പ്രധാനമന്ത്രി ഉദ്യോഗസ്ഥര്ക്ക് നിര്ദേശം നല്കി. പി എസ് എ ഓക്സിജന് പ്ലാന്റുകള് സ്ഥാപിക്കാന് സംസ്ഥാനങ്ങളെ പ്രോത്സാഹിപ്പിക്കുന്നുണ്ടെന്നും ഉദ്യോഗസ്ഥര് പ്രധാനമന്ത്രിയെ അറിയിച്ചു.
ഓക്സിജന് എക്സ്പ്രസ് റെയില്വേ സര്വീസിന്റെ പ്രവര്ത്തനത്തെക്കുറിച്ചും ഓക്സിജന് ടാങ്കറുകള് കൊണ്ടുപോകുന്നതിനായി വ്യോമസേന നടത്തുന്ന ആഭ്യന്തര-അന്താരാഷ്ട്ര പറക്കലുകളെക്കുറിച്ചും പ്രധാനമന്ത്രിയെ ധരിപ്പിച്ചു.
കിടക്കകളുടെയും ഐസിയുകളുടെയും ലഭ്യത വര്ധിപ്പിക്കുന്നതിനുള്ള ശ്രമങ്ങളെക്കുറിച്ച് ആരോഗ്യ അടിസ്ഥാന സൗകര്യം, കോവിഡ് കൈകാര്യം ചെയ്യല് എന്നീ വിഭാഗങ്ങളില് ചുമതലയുള്ള സംഘം പ്രധാനമന്ത്രിക്കു വിവരം നല്കി. വൈറസ് വ്യാപനശൃംഖല തകര്ക്കുന്നതിനുള്ള ശ്രമങ്ങളെക്കുറിച്ച് അവര് പ്രധാനമന്ത്രിയെ അറിയിച്ചു. കോവിഡ് കൈകാര്യം ചെയ്യുന്നതുമായി ബന്ധപ്പെട്ട് ആവിഷ്കരിച്ച നിര്ദിഷ്ട മാര്ഗനിര്ദേശങ്ങളും പദ്ധതികളും സംസ്ഥാനങ്ങളിലെ ഏജന്സികള് ശരിയായി നടപ്പാക്കുന്നുവെന്ന് ഉറപ്പാക്കേണ്ടതിന്റെ ആവശ്യകത പ്രധാനമന്ത്രി ഊന്നിപ്പറഞ്ഞു.
കോവിഡ് അനുസൃത ശീലങ്ങളുടെ കാര്യത്തില് ജനങ്ങളില് അവബോധം വര്ധിപ്പിക്കുന്നതിന് സ്വീകരിക്കുന്ന ശ്രമങ്ങളെക്കുറിച്ച് ആശയവിനിമയത്തിന് ചുമതലപ്പെടുത്തിയ സംഘം പ്രധാനമന്ത്രിക്കു വിവരങ്ങൾ നല്കി.
ക്യാബിനറ്റ് സെക്രട്ടറി, ആഭ്യന്തര സെക്രട്ടറി, റോഡ് ഗതാഗത , ഹൈവേയ്സ് സെക്രട്ടറി, വാർത്ത വിതരണ പ്രക്ഷേപണ സെക്രട്ടറി, ഫാര്മസ്യൂട്ടിക്കല്സ് സെക്രട്ടറി, നിതി ആയോഗ് അംഗം, ഐസിഎംആര് ഡിജി, ബയോടെക്നോളജി സെക്രട്ടറി, മറ്റ് മുതിര്ന്ന ഉദ്യോഗസ്ഥര് എന്നിവര് യോഗത്തില് പങ്കെടുത്തു.
ധനകാര്യ മന്ത്രാലയം
13 മേഖലകളിലെ ഉല്പ്പാദനബന്ധിത ആനുകൂല്യ  പദ്ധതികള്ക്കായി 2021-22 മുതല് അഞ്ചു വര്ഷത്തേക്ക് 1.97 ലക്ഷം കോടി
3 വര്ഷത്തിനുള്ളില് 7 പുതിയ ടെക്സ്റ്റൈല് പാര്ക്കുകള്
പ്രധാന മേഖലകളില് യുവജനങ്ങള്ക്ക് തൊഴിലവസരങ്ങള് നല്കാനും ആഗോള ചാമ്പ്യന്മാരെ സൃഷ്ടിക്കാനും പരിപോഷിപ്പിക്കാനും ഉതകുന്ന പദ്ധതികളുമായി 2021-22 സാമ്പത്തിക വര്ഷത്തിലെ കേന്ദ്രബജറ്റ്. ഈ സാമ്പത്തിക വര്ഷം മുതല് 5 വര്ഷത്തിനുള്ളില് ഈ ലക്ഷ്യത്തോടെ ഗവണ്മെന്റ് 1.97 ലക്ഷം കോടി രൂപ ചെലവഴിക്കുമെന്ന് ധന, കോര്പ്പറേറ്റ് കാര്യ മന്ത്രി ശ്രീമതി. നിര്മലാ സീതാരാമന് പാര്ലമെന്റില് അവതരിപ്പിച്ച ബജറ്റ് വ്യക്തമാക്കുന്നു.
ഇന്ത്യയുടെ ഉല്പാദന കമ്പനികള് ആഗോള വിതരണ ശൃംഖലയുടെ അവിഭാജ്യ ഘടകമായി മാറേണ്ടതുണ്ടെന്നും 5 ലക്ഷം കോടി ഡോളര് സമ്പദ് വ്യവസ്ഥയായി മാറുന്നതിന് പ്രധാന കഴിവുകളും അത്യാധുനിക സാങ്കേതികവിദ്യയും കൈവരിക്കേണ്ടതുണ്ടെന്നും ബജറ്റ് അവതരിപ്പിച്ചു ധനമന്ത്രി പറഞ്ഞു. ഇതിനായി രാജ്യത്തിന്റെ ഉല്പാദന മേഖല സുസ്ഥിരമായി ഇരട്ട അക്കത്തില് വളരേണ്ടതുണ്ട്. ആത്മ നിര്ഭാര് ഭാരതത്തിനായി ആഗോള ചാമ്പ്യന്മാരെ സൃഷ്ടിക്കുന്നതിനു 13 മേഖലകള്ക്ക് പ്രൊഡക്ഷന് ലിങ്ക്ഡ് ഇന്സെന്റീവ്  പദ്ധതികള് പ്രഖ്യാപിച്ചിട്ടുണ്ടെന്നും അവര് പറഞ്ഞു.
പിഎല്ഐക്ക് പുറമേ, ടെക്സ്റ്റൈല് വ്യവസായത്തെ ആഗോളതലത്തില് മത്സരാധിഷ്ഠിതമാക്കാനും വൻ തോതിൽ നിക്ഷേപം ആകര്ഷിക്കാനും തൊഴിലവസരങ്ങള് വര്ദ്ധിപ്പിക്കാനും വന്കിട നിക്ഷേപമുള്ള ടെക്സ്റ്റൈല്സ് പാര്ക്കുകളുടെ  പദ്ധതി ധനമന്ത്രി പ്രഖ്യാപിച്ചു. കയറ്റുമതിയില് ആഗോള ചാമ്പ്യന്മാരെ സൃഷ്ടിക്കാന് ഉതകുന്ന ലോകോത്തര അടിസ്ഥാന സൗകര്യങ്ങള് സൃഷ്ടിക്കും. 3 വര്ഷത്തിനുള്ളില് 7 ടെക്സ്റ്റൈല് പാര്ക്കുകള് സ്ഥാപിക്കുമെന്ന് മന്ത്രി പറഞ്ഞു.
ശാസ്ത്ര സാങ്കേതിക മന്ത്രാലയം
STIP 2020 ന്റെ അന്തിമ കരട് രൂപത്തിനായുള്ള നിർദേശങ്ങൾ ഉന്നതതലസമിതി കൈമാറി
ശാസ്ത്ര-സാങ്കേതികവിദ്യ-നൂതന നയം STIP2020 നെപ്പറ്റിയുള്ള വിവിധ നിർദ്ദേശങ്ങൾ ഉന്നതതല സമിതിചർച്ച ചെയ്തു. ഒരു വിജ്ഞാന കേന്ദ്രീകൃത സമ്പദ്വ്യവസ്ഥയ്ക്ക് STIP 2020 വഴിതുറക്കും എന്നാണ് കരുതപ്പെടുന്നത്.
2020 നവംബർ 26 ന് നടന്ന വിർച്വൽ യോഗത്തിൽ
ഭാരത സർക്കാരിന്റെ മുഖ്യ ശാസ്ത്ര ഉപദേഷ്ടാവ്, പ്രൊഫസർ കെ വിജയ് രാഘവൻ ആധ്യക്ഷം വഹിച്ചു. നിതി ആയോഗ് ശാസ്ത്ര അംഗം, ഡോക്ടർ വി കെ സരസ്വത്, ശാസ്ത്ര സാങ്കേതിക വിദ്യാ വകുപ്പ് സെക്രട്ടറി, പ്രൊഫസർ അശുതോഷ് ശർമ്മ എന്നിവർ യോഗത്തിൽ പങ്കെടുത്തു.
STIP2020 നയത്തിന്റെ കരട് രൂപം യോഗത്തിൽ അവതരിപ്പിക്കപ്പെട്ടു. കരടിൽ ഉൾപ്പെടുത്തേണ്ട വിവിധ നിർദ്ദേശങ്ങളും മറ്റു ആശയങ്ങളും അംഗങ്ങൾ ചർച്ച ചെയ്തു.
ഇന്ത്യയുടെ അഞ്ചാമത് ശാസ്ത്രസാങ്കേതിക-നൂതനാശയ നയമാണ് STIP 2020. എല്ലാവരെയും ഉൾപ്പെടുത്തി, താഴെത്തട്ടിനു കൂടുതൽ പ്രാധാന്യം നൽകി, വികേന്ദ്രീകൃത മാതൃകയിൽ നടപ്പാക്കുന്ന ഈ നയത്തിൽ രാജ്യത്തിന്റെ മുഴുവൻ അഭിലാഷങ്ങൾക്കും ഇടം കൊടുക്കാൻ ലക്ഷ്യമിടുന്നു.
ധനകാര്യ മന്ത്രാലയം
നാല് സംസ്ഥാനങ്ങൾ കൂടി ബിസിനസ് സൗഹൃദ പരിഷ്കാരങ്ങൾ പൂർത്തിയാക്കി; 5,034 കോടി രൂപ അധിക വായ്പയെടുക്കാൻ അനുമതി.
ന്യൂഡൽഹി , ഫെബ്രുവരി 06,2021
അസം, ഹരിയാന, ഹിമാചൽ പ്രദേശ്, പഞ്ചാബ് എന്നീ നാല് സംസ്ഥാനങ്ങൾ കൂടി ധനകാര്യ മന്ത്രാലയത്തിന്റെ ധനവിനിയോഗ വകുപ്പ് നിശ്ചയിച്ചിട്ടുള്ള “ഈസ് ഓഫ് ഡുയിംഗ് ബിസിനസ്”  പരിഷ്കാരങ്ങൾ നടപ്പാക്കാനാരംഭിച്ചു.അതോടെ,അധിക സാമ്പത്തിക വിഭവ സമാഹരണത്തിന് ഈ സംസ്ഥാനങ്ങൾ യോഗ്യത നേടുകയും പൊതു വിപണിയിൽ നിന്ന് വായ്പകളിലൂടെ 5,034 കോടി രൂപ അധികമായി സമാഹരിക്കാൻ അനുമതി നേടുകയും ചെയ്തു.
ഈ നാല് സംസ്ഥാനങ്ങൾ കൂടി പരിഷ്കാരങ്ങൾ നടപ്പാക്കുന്നതോടെ ബിസിനസ്സ് സുഗമമാക്കുന്നതിന് നിശ്ചയിച്ചിട്ടുള്ള പരിഷ്കാരങ്ങൾ നടപ്പാക്കിയ സംസ്ഥാനങ്ങളുടെ എണ്ണം 12 ആയി ഉയർന്നു. നേരത്തെ ആന്ധ്ര, കർണാടക, കേരളം, മധ്യപ്രദേശ്, ഒഡീഷ, രാജസ്ഥാൻ, തമിഴ്നാട്, തെലങ്കാന എന്നീ സംസ്ഥാനങ്ങൾ പരിഷ്കാരങ്ങൾ പൂർത്തിയാക്കിയിട്ടുണ്ടെന്ന്, വ്യവസായവും ആഭ്യന്തര വ്യാപാരവും പ്രോത്സാഹിപ്പിക്കുന്നതിനുള്ള വകുപ്പ്  സ്ഥിരീകരിച്ചു.
ഈ പന്ത്രണ്ട് സംസ്ഥാനങ്ങൾക്ക് ബിസിനസ്സ് സുഗമമാക്കുന്നതിനുള്ള പരിഷ്കാരങ്ങൾ പൂർത്തിയാകുന്ന മുറയ്ക്ക് 28,183 കോടി രൂപ അധിക വായ്പയെടുക്കാനുള്ള അനുമതി നൽകിയിട്ടുണ്ട്.
(രാജ്യത്തെ നിക്ഷേപ സൗഹൃദ അന്തരീക്ഷത്തിന്റെ ഒരു പ്രധാന സൂചകമാണ് ബിസിനസ്സ് സൗഹൃദ പരിഷ്കാരങ്ങൾ. ബിസിനസ്സ് സൗഹൃദ അന്തരീക്ഷം സംജാതമാകുന്നത് സംസ്ഥാന സമ്പദ്വ്യവസ്ഥയുടെ വളർച്ച വേഗത്തിലാക്കും.അതിനാൽ, ബിസിനസ്സ് സുഗമമാക്കുന്നതിനുള്ള പരിഷ്കാരങ്ങൾ നടപ്പാക്കുന്ന സംസ്ഥാനങ്ങൾക്ക് അധിക വായ്പയെടുക്കൽ അനുമതി നൽകുന്നത് സംബന്ധിച്ച് 2020 മെയ് മാസത്തിൽ തന്നെ കേന്ദ്രസർക്കാർ തീരുമാനമെടുത്തിരുന്നു.
പ്രധാനമന്ത്രിയുടെ ഓഫീസ്
2020 ലെ ദേശീയ ബാല പുരസ്ക്കാര ജേതാക്കളുമായി പ്രധാനമന്ത്രി കൂടിക്കാഴ്ച നടത്തി
പ്രധാനമന്ത്രി ശ്രീ. നരേന്ദ്രമോദി 2020 ലെ ദേശീയ ബാല പുരസ്ക്കാര ജേതാക്കക്കളുമായി ഇന്ന് ആശയവിനിമയം നടത്തി. 2020 ജനുവരി 22ന് ഇന്ത്യന് രാഷ്ട്രപതിയാണ്ദേശീയ ബാല പുരസ്ക്കാരങ്ങള് വിതരണംചെയ്തത്. പുരസ്ക്കാര ജേതാക്കള് റിപ്പബ്ലിക്ക് ദിന പരേഡിലും പങ്കെടുക്കും.
ഇന്ത്യയിലെ വിവിധ സംസ്ഥാനങ്ങളില് നിന്നുള്ള 49 പുരസ്ക്കാര ജേതാക്കളില് ജമ്മു കാശ്മീര്, മണിപ്പൂര്, അരുണാചല് പ്രദേശ് എന്നിവിടങ്ങളില് നിന്നുള്ള ഓരോകുട്ടികളുമുണ്ട്. കല, സംസ്ക്കാരം, നവീനാശയം, പാണ്ഡിത്യം, സാമൂഹികസേവനം, കായികം, ധീരത എന്നീ മേഖലകളിലെ വിജയികളാണ് ഈ കുട്ടികള്. രാഷ്ട്രനിര്മ്മാണത്തിലെ പ്രധാനപ്പെട്ട പങ്കാളികളായാണ്കുട്ടികളെകേന്ദ്ര ഗവണ്മെന്റ് അംഗീകരിക്കുന്നത്. ഈ ലക്ഷ്യത്തോടെയാണ് നവീനാശയം, പാണ്ഡിത്യപരമായ നേട്ടങ്ങള്, സാമൂഹിക സേവനം, കല, സാംസ്ക്കാരികം, കായികം, ധീരത എന്നീ മേഖലകളിലെ മികച്ച നേട്ടങ്ങളെ അംഗീകരിച്ചുകൊണ്ട് എല്ലാവര്ഷവും ഗവണ്മെന്റ് പുരസ്ക്കാരങ്ങള് നല്കുന്നത്.
ഈ ചെറുപ്രായത്തില് തന്നെ അവര് ഇത്തരത്തിലുള്ള പ്രവര്ത്തനങ്ങള് നടത്തുന്നത് ആശ്ചര്യപ്പെടുത്തുന്നതായിവിവിധ മേഖലകളിലെ കുട്ടികളുടെ ശ്രദ്ധേയമായ നേട്ടങ്ങളെ അഭിനന്ദിച്ചുകൊണ്ട് പ്രധാനമന്ത്രി പറഞ്ഞു. ''നിങ്ങള് സമൂഹത്തിനോടും രാഷ്ട്രത്തോടുമുള്ള നിങ്ങളുടെ കടമ നിര്വഹിക്കുന്ന രീതികാണുമ്പോള് ഞാന് അഭിമാനിക്കുന്നു. നമ്മുടെ യുവ ചങ്ങാതിമാരുടെ ധീരതയുടെയും നേട്ടങ്ങളുടെയും ഗാഥകള് കേള്ക്കുന്നത് കൂടുതല് കഠിനമായി പ്രവര്ത്തിക്കാനുള്ള അധിക ഊര്ജ്ജം എനിക്ക് നല്കുന്നു''.
യഥാര്ത്ഥവസ്തുകളില് അടിയുറച്ചുനിന്നുകൊണ്ട് കൂടുതല് കഠിനമായി പ്രയത്നിക്കാന് പ്രധാനമന്ത്രി പുരസ്ക്കാരജേതാക്കളോട് ആവശ്യപ്പെട്ടു. ''ഇത് കുടുതല് നേട്ടങ്ങള്ക്കുള്ള തുടക്കമാകണം.അതോടൊപ്പം ഇത് ഇവിടെ അവസാനിക്കുന്നില്ലെന്നും നിങ്ങള് മനസിലാക്കണം. ഇത്തരം പുരസ്ക്കാരങ്ങള് നേട്ടങ്ങള് ലഭിക്കുന്നവരാകാന് നിങ്ങളുടെകൂട്ടാളികളേയും മറ്റ്കുട്ടികളേയും പ്രേരിപ്പിക്കട്ടെ'', പ്രധാനമന്ത്രി പറഞ്ഞു.
(RS /AM MRD
റെയില്വേ മന്ത്രാലയം
ട്രെയിനിൽ യാത്ര ചെയ്യുന്ന കുട്ടികൾക്കുള്ള ടിക്കറ്റ് ബുക്ക് ചെയ്യുന്നതുമായി ബന്ധപ്പെട്ട ചട്ടത്തിൽ മാറ്റമില്ലെന്നു റെയിൽവേ
ന്യൂ ഡൽഹി: ഓഗസ്റ്റ് 17, 2022
ട്രെയിനിൽ യാത്ര ചെയ്യുന്ന കുട്ടികൾക്കുള്ള ടിക്കറ്റ് ബുക്ക് ചെയ്യുന്നതുമായി ബന്ധപ്പെട്ട് ചട്ടങ്ങൾ ഇന്ത്യൻ റെയിൽവേ മാറ്റിയതായി അവകാശപ്പെടുന്ന ചില മാധ്യമ റിപ്പോർട്ടുകൾ അടുത്തിടെ വന്നിരുന്നു. ഇനി ഒന്ന് മുതൽ നാലു വയസ്സുവരെയുള്ള കുട്ടികൾക്ക് ട്രെയിനിൽ യാത്ര ചെയ്യണമെങ്കിൽ ടിക്കറ്റ് എടുക്കേണ്ടി വരുമെന്ന് ഈ റിപ്പോർട്ടുകൾ അവകാശപ്പെടുന്നു.
ഈ വാർത്തകളും മാധ്യമ റിപ്പോർട്ടുകളും തെറ്റിദ്ധരിപ്പിക്കുന്നതാണ് എന്ന് റെയിൽവേ അറിയിച്ചു. ട്രെയിനിൽ യാത്ര ചെയ്യുന്ന കുട്ടികൾക്കുള്ള ടിക്കറ്റ് ബുക്കിംഗുമായി ബന്ധപ്പെട്ട് ഇന്ത്യൻ റെയിൽവേ ഒരു മാറ്റവും വരുത്തിയിട്ടില്ലെന്നും റെയിൽവേ അറിയിച്ചു .
അതെ സമയം, യാത്രക്കാരുടെ ആവശ്യപ്രകാരം, അവർക്ക് വേണമെങ്കിൽ ടിക്കറ്റ് വാങ്ങാനും അവരുടെ 5 വയസ്സിന് താഴെയുള്ള കുട്ടിക്ക് ബർത്ത് ബുക്ക് ചെയ്യാനും ഒരു ഓപ്ഷൻ നൽകിയിട്ടുണ്ട്. അവർക്ക് ഒരു പ്രത്യേക ബെർത്ത് ആവശ്യമില്ലെങ്കിൽ, മുമ്പത്തെപ്പോലെ തന്നെ യാത്ര സൗജന്യമാണ്.
റെയിൽവേ മന്ത്രാലയത്തിന്റെ 06.03.2020 ലെ സർക്കുലർ പ്രകാരം, അഞ്ച് വയസ്സിന് താഴെയുള്ള കുട്ടികൾക്ക് യാത്ര സൗജന്യമാണ്. എന്നാൽ, ഒരു പ്രത്യേക ബെർത്ത് അല്ലെങ്കിൽ സീറ്റ്  നൽകില്ല. അതിനാൽ പ്രത്യേക ബർത്ത് ക്ലെയിം ചെയ്യുന്നില്ലെങ്കിൽ ടിക്കറ്റ് എടുക്കേണ്ടതില്ല. എന്നിരുന്നാലും, 5 വയസ്സിന് താഴെയുള്ള കുട്ടികൾക്കായി സ്വമേധയാ ബെർത്ത് അല്ലെങ്കിൽ ഇരിപ്പിടം തേടുകയാണെങ്കിൽ, അവരിൽ നിന്ന് മുതിർന്നവരുടെ മുഴുവൻ നിരക്കും ഈടാക്കും.
RRTN/SKY
(
പ്രധാനമന്ത്രിയുടെ ഓഫീസ്
ഉപരാഷ്ട്രപതിയും പ്രധാനമന്ത്രിയും ലോക്സഭാ സ്പീക്കറും സംയുക്തമായി സൻസദ് ടിവിയ്ക്ക് സെപ്റ്റംബർ 15 ന് സമാരംഭം കുറിക്കും
ഉപരാഷ്ട്രപതിയും രാജ്യസഭാ ചെയർമാനുമായ ശ്രീ എം വെങ്കയ്യ നായിഡു, പ്രധാനമന്ത്രി ശ്രീ നരേന്ദ്ര മോദി, ലോക്സഭാ സ്പീക്കർ ശ്രീ ഓം ബിർള എന്നിവർ സംയുക്തമായി സൻസദ് ടിവിയ്ക്ക് പാർലമെന്റ് ഹൗസ് അനക്സിലെ മെയിൻ കമ്മിറ്റി റൂമിൽ 2021 സെപ്റ്റംബർ 15 ന് വൈകുന്നേരം 6 മണിക്ക് തുടക്കം കുറിക്കും . അന്താരാഷ്ട്ര ജനാധിപത്യ ദിനത്തോടനുബന്ധിച്ചാണ് ഉദ്ഘാടനം.
സൻസാദ് ടിവിയെക്കുറിച്ച് :
2021 ഫെബ്രുവരിയിൽ, ലോക്സഭാ ടിവിയും രാജ്യസഭ ടിവിയും ലയിപ്പിക്കാനുള്ള തീരുമാനം എടുക്കുകയും 2021 മാർച്ചിൽ സൻസാദ് ടിവിയുടെ സിഇഒയെ നിയമിക്കുകയും ചെയ്തു.
സൻസാദ് ടിവി പ്രോഗ്രാമിംഗ് പ്രധാനമായും 4 വിഭാഗങ്ങളിലായിരിക്കും - പാർലമെന്റിന്റെയും ജനാധിപത്യ സ്ഥാപനങ്ങളുടെയും പ്രവർത്തനം, ഭരണനിർവ്വഹണം, പദ്ധതികൾ/നയങ്ങൾ, ഇന്ത്യയുടെ ചരിത്രവും സംസ്കാരവും, സമകാലീന വിഷയങ്ങൾ / പ്രശ്നങ്ങൾ/താൽപര്യങ്ങൾ/ആശങ്കകൾ.
പ്രധാനമന്ത്രിയുടെ ഓഫീസ്
അമേരിക്കൻ പ്രസിഡന്റുമായുള്ള ഉഭയകക്ഷി യോഗത്തിൽ പ്രധാനമന്ത്രിയുടെ ആമുഖ പരാമർശങ്ങൾ
മിസ്റ്റർ പ്രസിഡൻറ്, താങ്കളെ കണ്ടുമുട്ടുന്നതിൽ എപ്പോഴും വലിയ സന്തോഷമുണ്ട്. ഇന്ന് ഞങ്ങൾ ക്രിയാത്മകവും ഉപയോഗപ്രദവുമായ മറ്റൊരു ക്വാഡ് ഉച്ചകോടിയിലും ഒരുമിച്ച് പങ്കെടുത്തു.
ഇന്ത്യ-യുഎസ്എ തന്ത്രപരമായ പങ്കാളിത്തം യഥാർത്ഥത്തിൽ വിശ്വാസത്തിന്റെ പങ്കാളിത്തമാണ്.
നമ്മുടെ പങ്കിട്ട മൂല്യങ്ങളും സുരക്ഷയുൾപ്പെടെ പല മേഖലകളിലുമുള്ള നമ്മുടെ പൊതു താൽപ്പര്യങ്ങളും ഈ വിശ്വാസത്തിന്റെ ബന്ധങ്ങളെ ശക്തിപ്പെടുത്തി.
നമ്മുടെ ജനങ്ങൾ തമ്മിലുള്ള ബന്ധവും അടുത്ത സാമ്പത്തിക ബന്ധങ്ങളും നമ്മുടെ പങ്കാളിത്തത്തെ അദ്വിതീയമാക്കുന്നു.
നമുക്കിടയിലുള്ള വ്യാപാരവും നിക്ഷേപവും തുടർച്ചയായി വികസിച്ചുകൊണ്ടിരിക്കുന്നു, എന്നിരുന്നാലും അത് ഇപ്പോഴും നമ്മുടെ സാധ്യതകൾക്ക് താഴെയാണ്.
നാം തമ്മിലുള്ള ഇന്ത്യ-യുഎസ്എ നിക്ഷേപ പ്രോത്സാഹന ഉടമ്പടിയോടെ, നിക്ഷേപത്തിന്റെ ദിശയിൽ വ്യക്തമായ പുരോഗതി കാണുമെന്ന് എനിക്ക് ഉറപ്പുണ്ട്.
സാങ്കേതിക മേഖലയിൽ നാം ഉഭയകക്ഷി സഹകരണം വർദ്ധിപ്പിക്കുകയും ആഗോള വിഷയങ്ങളിൽ പരസ്പര ഏകോപനം ശക്തിപ്പെടുത്തുകയും ചെയ്യുന്നു.
ഇന്തോ-പസഫിക് മേഖലയെക്കുറിച്ച് നമ്മുടെ രണ്ട് രാജ്യങ്ങളും ഒരേ കാഴ്ചപ്പാട് പങ്കിടുന്നു, ഉഭയകക്ഷി തലത്തിൽ മാത്രമല്ല, സമാന ചിന്താഗതിക്കാരായ മറ്റ് രാജ്യങ്ങളുമായി നമ്മുടെ പങ്കിട്ട മൂല്യങ്ങളും പൊതു താൽപ്പര്യങ്ങളും സംരക്ഷിക്കാൻ പ്രവർത്തിക്കുന്നു. ഇന്നലെ പ്രഖ്യാപിച്ച ക്വാഡും ഐപിഇഎഫും ഇതിന്റെ സജീവ ഉദാഹരണങ്ങളാണ്. ഇന്ന് നമ്മുടെ ചർച്ച ഈ ക്രിയാത്മകതയ്ക്ക് ആക്കം കൂട്ടാൻ കൂടുതൽ വേഗത നൽകും.
ഇന്ത്യയും യുഎസ്എയും തമ്മിലുള്ള സൗഹൃദം ആഗോള സമാധാനത്തിനും സ്ഥിരതയ്ക്കും, ഭൂമിയുടെ സുസ്ഥിരതയ്ക്കും, മനുഷ്യരാശിയുടെ ക്ഷേമത്തിനും വേണ്ടിയുള്ള ഒരു ശക്തിയായി തുടരുമെന്ന് എനിക്ക് ഉറപ്പുണ്ട്.
--ND--
(
പ്രധാനമന്ത്രിയുടെ ഓഫീസ്
ചെന്നൈ വിമാനത്താവളത്തിന്റെ പുതിയ ഇന്റഗ്രേറ്റഡ് ടെർമിനൽ കെട്ടിടം തമിഴ്നാട്ടിലെ ചെന്നൈയിൽ പ്രധാനമന്ത്രി ഉദ്ഘാടനം ചെയ്തു
ചെന്നൈ അന്താരാഷ്ട്ര വിമാനത്താവളത്തിന്റെ പുതിയ ഇന്റഗ്രേറ്റഡ് ടെർമിനൽ ബികെട്ടിടം  പ്രധാനമന്ത്രി ശ്രീ നരേന്ദ്ര മോദി ഇന്ന് ചെന്നൈയിൽ ഉദ്ഘാടനം ചെയ്തു. അദ്ദേഹം പുതിയ മന്ദിരത്തിലെ സൗകര്യങ്ങൾ നോക്കിക്കണ്ടു.
പ്രധാനമന്ത്രി ട്വീറ്റ് ചെയ്തു:
“ചെന്നൈ വിമാനത്താവളത്തിലെ പുതിയ ടെർമിനൽ ഈ മഹാനഗരത്തിലെയും തമിഴ്നാട്ടിലുടനീളമുള്ള ജനങ്ങളെയും വളരെയധികം സഹായിക്കും. ടെർമിനൽ കെട്ടിടത്തിന് തമിഴ്നാടിന്റെ സമ്പന്നമായ സംസ്കാരത്തിന്റെ തനിമയുണ്ട് .
1260 കോടി രൂപ ചെലവിൽ വികസിപ്പിച്ച പുതിയ ഇന്റഗ്രേറ്റഡ് ടെർമിനൽ കെട്ടിടം , വിമാനത്താവളത്തിലെ യാത്രക്കാരുടെ ശേഷി പ്രതിവർഷം 23 ദശലക്ഷത്തിൽ നിന്ന് 30 ലക്ഷമായി വർദ്ധിപ്പിക്കും. പുതിയ ടെർമിനളിലെ പ്രാദേശിക തമിഴ് സംസ്കാരത്തിന്റെ പരമ്പരാഗത സവിശേഷതകളായ കോലം, സാരി, ക്ഷേത്രങ്ങൾ, പ്രകൃതിയുടെ ചുറ്റുപാടുകളെ ഉയർത്തിക്കാട്ടുന്ന മറ്റ് ഘടകങ്ങൾ എന്നിവയുടെ പ്രതിഫലനം ഉൾക്കൊള്ളുന്നു.
പ്രധാനമന്ത്രിക്കൊപ്പം തമിഴ്നാട് ഗവർണർ ശ്രീ ആർ എൻ രവി, തമിഴ്നാട് മുഖ്യമന്ത്രി ശ്രീ എം കെ സ്റ്റാലിൻ, കേന്ദ്ര വ്യോമയാന മന്ത്രി ശ്രീ ജ്യോതിരാദിത്യ സിന്ധ്യ, കേന്ദ്ര ഫിഷറീസ്, മൃഗസംരക്ഷണം, ക്ഷീരവികസന, വാർത്താവിതരണ പ്രക്ഷേപണ സഹമന്ത്രി ഡോ . എൽ മുരുകൻ എന്നിവരും ചടങ്ങിൽ സംബന്ധിച്ചു.
-ND-
(
മന്ത്രിസഭ
ലിത്വാനിയയിൽ ഇന്ത്യൻ കാര്യാലയം തുറക്കുന്നതിന് മന്ത്രിസഭയുടെ അംഗീകാരം
2022-ൽ ലിത്വാനിയയിൽ ഒരു പുതിയ ഇന്ത്യൻ കാര്യാലയം തുറക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭ അംഗീകാരം നൽകി.
ലിത്വാനിയയിൽ ഇന്ത്യൻ കാര്യാലയം തുറക്കുന്നത് ഇന്ത്യയുടെ നയതന്ത്ര പാദമുദ്രകൾ വിപുലീകരിക്കാനും രാഷ്ട്രീയ ബന്ധങ്ങളും തന്ത്രപരമായ സഹകരണവും ആഴത്തിലാക്കാനും ഉഭയകക്ഷി വ്യാപാരം, നിക്ഷേപം, സാമ്പത്തിക ഇടപെടലുകൾ എന്നിവയുടെ വളർച്ച പ്രാപ്തമാക്കാനും, ശക്തമായ ജനങ്ങളുമായുള്ള ബന്ധം സുഗമമാക്കാനും, ബഹുരാഷ്ട്ര വേദികളിൽ കൂടുതൽ സുസ്ഥിരമായ രാഷ്ട്രീയ ഇടപെടലുകൾ അനുവദിക്കാനും സഹായിക്കും. ഇന്ത്യയുടെ വിദേശ നയ ലക്ഷ്യങ്ങൾക്കുള്ള പിന്തുണ ശേഖരിക്കാൻ സഹായിക്കുക. ലിത്വാനിയയിലെ ഇന്ത്യൻ കാര്യാലയം ഇന്ത്യൻ സമൂഹത്തെ മികച്ച രീതിയിൽ സഹായിക്കുകയും അവരുടെ താൽപ്പര്യങ്ങൾ സംരക്ഷിക്കുകയും ചെയ്യും.
ലിത്വാനിയയിൽ ഒരു പുതിയ ഇന്ത്യൻ കാര്യാലയം തുറക്കാനുള്ള തീരുമാനം വളർച്ചയുടെയും വികസനത്തിന്റെയും ദേശീയ മുൻഗണന അല്ലെങ്കിൽ 'സബ്കാ സാത്ത് സബ്കാ വികാസ്' പിന്തുടരുന്നതിനുള്ള ഒരു മുന്നോട്ടുള്ള ചുവടുവെപ്പാണ്. ഇന്ത്യയുടെ നയതന്ത്ര സാന്നിദ്ധ്യം വർധിപ്പിക്കുന്നത് ഇന്ത്യൻ കമ്പനികൾക്ക് വിപണി പ്രവേശനം നൽകുകയും ചരക്കുകളുടെയും സേവനങ്ങളുടെയും ഇന്ത്യൻ കയറ്റുമതിയെ ശക്തിപ്പെടുത്തുകയും ചെയ്യും. സ്വാശ്രയ ഇന്ത്യ അല്ലെങ്കിൽ 'ആത്മനിർഭർ ഭാരത്' എന്ന നമ്മുടെ ലക്ഷ്യത്തിന് അനുസൃതമായി ആഭ്യന്തര ഉൽപ്പാദനവും തൊഴിലവസരങ്ങളും വർദ്ധിപ്പിക്കുന്നതിൽ ഇത് നേരിട്ട് സ്വാധീനം ചെലുത്തും.
--ND--
(